آمریکا 2030دا، "سوپر گوج تاختینی" روسیا، چین، آلمانیا، هیندیستان و ژاپن ایله پایلاشا‌جاق.
دونیا اقتصادی فورومونون (WEF) تخمین‌لرینه گؤره، 2030.جو ایلده دونیادا تک بیر "اوستون گوج" اولمایا‌جاق. آمریکا، "سوپر گوج تاختینی" پایلاشماق مجبوریتینده قالا‌جاق. آمریکانین یانیندا روسیا، چین، آلمانیا، هیندیستان و ژاپن سؤز صاحبی اؤلکه‌لر اولا‌راق چیخا‌جاق.
آیریجا تخمینلره گؤره، "ساغلیق‌سیز کیلوداکی" اینسان ساییسی‌نین چوخ‌لوغو، "ساغلیق اوچون قیدا" تزینی اؤن پلانا چیخارا‌جاق. گول‌خانا گازینی آزالتماق اوچون باشدا "ات" اولماق اوزره، بعضی قیدا‌لار داها آز یئیله‌جک. ات دویوروجو عنصور اولا‌راق دئییل ده داد وئرن قاتقی اولا‌راق ایستیفاده ائدیله‌جک. بو دا حاضر قیدا‌لارین داها ساغلیقلی و محیطه داها آز ضرر وئره‌جک شکیلده طرح ائدیلمه‌سی  ایله اولاجاق. یئرلی قیدا محصول‌لاری اؤن پلانا چیخا‌جاق.
تکنولوژینین اینکیشافییلا خسته‌لیک‌لرین قارشی‌سی‌نین آلینماسی، تشخیص و معا‌لیجه‌سی آسان‌لاشا‌جاق، اینسان‌لار خسته‌خانا‌لاردا وئریلن بیر چوخ خیدمتی ائوده آلابیله‌جک.
خسته‌لرین اورگان باغیشی گؤزلمه‌سینه احتیاج قالمایا‌جاق، 3دی پرینتر تکنولوژیسی ایله اوره‌تیلن اورگان، توخو(بافت)، سوموک، خسته‌لره شفا اولا‌جاق. کیچیک روبوت‌لار بعضی عملیات‌لاری بیچاقسیز بیر نئچه دقیقه‌ده ائده‌بیله‌جک.
اقتصادی قایناشمالاری باشاریلا تعمین ائدیلرسه سوریه‌لی‌لر کیمی سیغینماچی‌لار، 2030.جو ایلده قالدیق‌لاری اؤلکه‌لرده اوست سویه ایدارچی کیمی وظیفه‌لرده اولا‌جاق. بو دا اؤلکه‌لرین اقتصادینا بؤیوک قاتقی وئره‌جک.
آوروپانین کؤچمنلره قارشی ائتدیگی رفتار و آمریکانین 45.جی باشقانی سئچیلن دونالد ترامپین مکزیکلی‌لره قارشی ایفاده‌لری، اینسان حاق‌لارینا تهدید اولا‌راق اؤنه چیخا‌جاق. باتیدا "خارجی دوشمنلیگی، عرقچی‌لیق و ایسلاموفوبیا" یوکسه‌له‌رک، باتینین دیرلری‌نین قیریلما نقطه‌سینه چاتماسینا سبب اولا‌جاق.
WEFین چالیشماسیندا، اینگیلتره‌نین آوروپابیرلیگیندن آیریلما قراری و دونالد ترامپین الده ائتدیگی ظفردن سونرا گله‌جکله ایلگیلی تخمین یئریتمه‌نین آسان اولمادیغی دا ایفاده ائدیلدی.
